SET มีจังหวะฟื้นตัว-จับตาผลประชุมเฟดเก็บ 10 หุ้นจ่อคิวรับประโยชน์แผนลงทุนรัฐ
นักวิเคราะห์มองดัชนีหุ้นไทยวันนี้แกว่งในกรอบจำกัด และมีจังหวะฟื้นตัวระยะสั้น โดยประเมินกรอบแกว่ง SET ระหว่าง 1,498 – 1,510 จุด และอาจมีแรงเก็งกำไรผลประชุมธ.กลางสหรัฐคืนนี้ซึ่งคาดว่าเฟดจะยังไม่ปรับขึ้นดอกเบี้ย สำหรับหุ้นเด่นวันนี้ ได้แก่ AOT, CK, BECL , AAV ,BA, BMCL, KTB, KBANK, THAI และ VGI
17 มิ.ย. 2558

ผู้สื่อข่าวรายงานว่า เช้านี้ ณ เวลา 9.08 น. ค่าเงินบาทล่าสุดอยู่ที่ 33.66 บาทต่อเหรียญ ขณะที่ตลาดหุ้นเอเชียปรับตัวเพิ่มขึ้นในช่วงเช้าวันนี้ โดยได้รับปัจจัยหนุนจากตลาดหุ้นนิวยอร์กที่ดีดตัวขึ้น ขณะเดียวกันนักลงทุนยังจับตาดูผลการประชุมของธนาคารกลางสหรัฐ (เฟด) เพื่อดูว่าเฟดจะส่งสัญญาณเรื่องการปรับขึ้นอัตราดอกเบี้ยหรือไม่
นักวิเคราะห์มองดัชนีหุ้นไทยวันนี้แกว่งในกรอบจำกัด และมีจังหวะฟื้นตัวระยะสั้น โดยประเมินกรอบแกว่ง SET ระหว่าง 1,498 – 1,510 จุด และอาจมีแรงเก็งกำไรผลประชุมธ.กลางสหรัฐคืนนี้ซึ่งคาดว่าเฟดจะยังไม่ปรับขึ้นดอกเบี้ย สำหรับหุ้นเด่นวันนี้ ได้แก่  AOT, CK, BECL , AAV ,BA, BMCL, KTB, KBANK, THAI และ VGI
 
บล.เมย์แบงก์ กิมเอ็ง ระบุในบทวิเคราะห์( 17 มิ.ย.) ขยับมุมมองการลงทุนขึ้นเป็น “กลาง” วันแรกในรอบ 3 วันทำการ จากก่อนหน้า “กลางถึงลบ” ประเมินกรอบแกว่ง SET INDEX ระหว่าง 1,498 – 1,510 จุด และมูลค่าการซื้อขายยังคงเบาบาง 3.0 หมื่นล้านบาท/วัน เพราะภาวะการลงทุน ณ ปัจจุบัน ขาดปัจจัยใหม่เข้าเรียกความเชื่อมั่นจากนักลงทุน
ขณะที่หุ้นที่เกี่ยวข้องกับการถูกคัดกรองเข้า – ออกจาก SET50 / SET100/ SET HD รอบใหม่ รวมถึงหุ้นที่น่าจะได้อานิสงค์จากการทำ Window Dressing โดยเฉพาะอย่างยิ่งกลุ่มธนาคาร / พลังงาน จะแข็งแกร่งมาเทียบกับค่าเฉลี่ยของตลาด ซึ่งเท่ากับว่า Downside risk ของ SET INDEX ช่วงสั้นนี้เป็นไปอย่างจำกัด  
กลยุทธ์การลงทุนแนะนำ “นักลงทุนทยอยซื้อเก็งกำไรหุ้นเป้าหมายที่จะมีประเด็นบวกช่วงสั้นนี้”
Accumulative Buy: BMCL
 
บล.ธนชาต ระบุในบทวิเคราะห์ (17 มิ.ย.) ว่า SET มีจังหวะ “ฟื้นตัว” วันนี้ ตามตลาดหุ้นโลก โดย Dow Jones +0.64% แต่ยังมอง Upside จำกัด เนื่องจากนักลงทุนส่วนใหญ่รอความชัดเจนจากการประชุม FOMC คืนนี้ และ รมต.คลัง ยุโรปวันที่ 18 มิ.ย.เกี่ยวกับความคืบหน้าแก้ไขปัญหากรีซ อย่างไรก็ตามยังแนะนำ “ซื้อ” ต่อไป เนื่องจากประเมิน Downside Risk จำกัดที่ PBV 2x หรือ 1,480 จุด ขณะที่การลงทุนภาครัฐฯ ที่เร่งตัวขึ้นจะเป็นปัจจัยหนุนเศรษฐกิจ
แนะนำ “ซื้อ” AOT ต่อเนื่อง ด้วยเป้าหมายระยะสั้น 320/333 บาท จำนวนผู้โดยสารเติบโตแกร่งต่อเนื่อง +30% ในเดือน มิ.ย. รวมไปถึง CK ที่นอกจากเป็นผู้ได้รับประโยชน์โดยตรงจากการลงทุนโครงสร้างพื้นฐานภาครัฐฯ ที่เร่งตัวขึ้น การที่ BMCL ถูกนำเข้าไปรวมใน SET50 เป็นปัจจัยหนุน NAV ของ CK เช่นเดียวกัน นอกจากนี้ยังแนะนำ “เก็งกำไร” BECL ด้วยราคาที่ถูกกว่า BMCL (BMCL ที่ 1.97 = BECL ที่ 40.5 หรือคำนวนจาก BECL = 20.6 x BMCL)
 
บล.เอเซีย พลัส ระบุในบทวิเคราะห์ (17 มิ.ย.) ภาพ SET Index ยังมีโอกาสผันผวนต่อเนื่อง แนะนำเลือก Overweight กลุ่มที่น่าจะได้ผลบวกจากสถานการณ์เศรษฐกิจปัจจุบันได้แก่ เกษตร-อาหาร ท่องเที่ยว-โรงแรม และรับเหมาก่อสร้าง โดยหุ้น ที่เลือกเป็น Top Pick วันนี้ยังคงเป็น CK([email protected])
 
บล.บัวหลวง ระบุในบทวิเคราะห์ (17 มิ.ย.) ว่า  วันนี้คาด ดัชนีฯรีบาวด์ แนวรับ 1,500/1,498 แนวต้าน 1,515 จุด  สัปดาห์นี้ คาดขึ้นๆลงๆ (Up and down) ในกรอบ 1,490 จุด ถึง 1,520/1,530 จุด ปัจจัยหนุน กระแสข่าวปรับ ครม.เร่งฟื้นเศรษฐกิจ, คาดผลการประชุม EU group (พฤหัส-ศุกร์) และ ประชุมธนาคารกลางสหรัฐฯ (พุธ) เป็นบวกต่อตลาด คงคำแนะนำถือหุ้นหรือหน่วยลงทุนปันผลสูงเหมือนเดิม และเน้นการเก็งกำไรหุ้น Local play รายตัวที่แนะนำไปก่อนหน้านี้         
รายเดือน มิย. ผันผวนในกรอบ แนวรับ 1,460/1,450 จุด แนวต้าน 1,520 จุด ช่วงครึ่งหลังของเดือน มิย.แนะเริ่มซื้อคืนหุ้นบูลชิพ (พลังงาน โรงกลั่น ปิโตรฯ แบงก์ บ้าน) รออ่อนตัวซื้อ และคงแนะนำ ล็อกกำไรกลุ่มชิ้นส่วนอิเล็กทรอนิกส์ไว้บ้างตอนที่ขึ้นรับข่าวบาทอ่อน (อิงดัชนีคำสั่งซื้อสินค้าชิ้นส่วนฯเริ่มพบสัญญาณ Peak out)
หุ้นแนะนำ KTB KBANK เก็งกำไรกลุ่มสายการบิน THAI AAV
 
บล.เคจีไอ (ประเทศไทย) ระบุในบทวิเคราะห์(17 มิ.ย.) ทิศทางตลาดหุ้นวันนี้ แกว่งขึ้น เก็งกำไรดักผลประชุมธ.กลางสหรัฐ
คาดดัชนีวันนี้แกว่งขึ้นกรอบจำกัด เริ่มเห็นสัญญาณแรงขายชะลอ กดดัชนีไม่ลง และอาจมีแรงเก็งกำไรผลประชุมธ.กลางสหรัฐคืนนี้ในระดับหนึ่ง หลังวิกฤตหนี้กรีซ+ตัวเลขเศรษฐกิจสหรัฐดีบ้างไม่ดีบ้าง เพิ่มโอกาสที่เฟดจะยังไม่ส่งสัญญาณรีบขึ้นดอกเบี้ย (บวกต่อหุ้นโลก) ขณะที่ประเด็นหนี้สินกรีซยังไม่มีความคืบหน้า แต่ยังมีลุ้นในการประชุม Eurogroub 18 มิ.ย.หลังนายกฯเยอรมันออกโรงไกล่เกลี่ยรอบสุดท้ายกับเจ้าหนี้ 3 ฝ่าย (IMF ,ECB ,European Commissions)เพื่อให้ได้ข้อสรุป ด้านปัจจัยภายใน ตัวเต็งผู้ว่าการ ธปท.เหลือ 2 ท่าน คือ ดร.วิรไท สันติประภพ และคุณทองอุไร ลิ้มปิติ คาดได้ความชัดเจนภายในสิ้นเดือน มิ.ย.นี้ กลยุทธ์ แนะซื้อเก็งกำไรดักผลประชุมเฟดคืนวันนี้
หุ้นเด่นวันนี้ เก็งกำไร  เก็งกำไร AOT สะสม VGI
 
บล.แอพเพิล เวลธ์ ระบุในบทวิเคราะห์ (17 มิ.ย.)  ประเด็นที่ต้องตามคือ ผลการประชุมเฟดซึ่งหากยังไม่มีการระบุเวลาปรับขึ้นดอกเบี้ย น่าจะส่งผลบวกให้ต่อบรรยากาศการลงทุน  และผลมาตราฐานการบิน ICAO ในวันพรุ่งนี้  ซึ่งหากเพียงแค่เตือน และให้ระยะเวลาแก้ไขปัญหา จะส่งผลบวกต่อธุรกิจการบิน เช่น  AOT , AAV ,BA  กลยุทธ์การลงทุน ประเมินดัชนียังปรับตัวในกรอบ 1,490 – 1,520 จุด แนะนำ Trading ระยะสั้น
 